**ЈАВЕН ОГЛАС**

**ЗА РЕАЛИЗАЦИЈА И ФИНАНСИРАЊЕ НА**

**МАНИФЕСТАЦИЈАТА ВИНОДРОМ (Фестивал на македонско вино и вода)**

ПРОЕКТНИ АКТИВНОСТИ ОД ПРОГРАМАТА ЗА ЛЕР ВО ДЕЛОТ НА ПРОЕКТИ ОД ЈАВЕН ИНТЕРЕС ОД СРЕДСТВАТА НА БУЏЕТОТ НА ОПШТИНА АЕРОДРОМ ЗА 2023 ГОДИНА

**I.Општи информации**

Општина Аеродром во годишната програма предвидува реализација на проектни активности преку соработка со здруженија на граѓани и фондации кои изразуваат јавен интерес, и со својата стручност учествуваат во развојот на Општината. Програмските активности преку реализација на манифестацијата **ВИНОДРОМ Фестивал на македонско вино и вода** ќе бидат поддржани од страна на Општината со што ќе обезбедат стимулирање и презентација на вредности и достигнувања од јавен интерес во областа на руралниот развој на општината преку презентирање на македонските вина и вода.

Проектните активности ќе бидат финансирани од Буџетот на општина Аеродром од 1.200.000,00 денари (Промотивни активности од областа на земјоделството и руралниот развој во Република Северна Македонија)од програма Г-Локален економски развој, конто Г1- Поддршка на локален економски развој, 463110- Трансфери до здруженија на граѓани и фондации.

Распределбата на средствата од буџетот на општина Аеродром за 2023 година за овие програмски активности ќе се врши врз основа на критериумите и приоритетите дадени во овој повик.

**II. Краток опис на програмата за Јавниот повик:**

Во рамките на овој Јавниот повик за реализација и финансирање на манифестацијата **ВИНОДРОМ Фестивал на македонско вино и вода**, финансиски поддржан од страна Општина Аеродром, активностите потребно е да се однесуваат на приоритетите дефинирани во Програмата за активности во општина Аеродром за 2023 година.

**Цели на Јавниот повик:**

**Општа цел:** ВИНОДРОМ Фестивал на македонско вино и вода ќе биде приказна која ќе се раскажува низ целата општина, низ општините во Скопскиот плански регион, па и пошироко.

**Специфична цел:** Со одржување на овој настан се промовираат домашните вина, ја зачувуваме традицијата за производство на традиционални специјалитети од винова лоза кои се пренесуваат од една на друга генерација и ќе се промовираат македонските води.

ВИНОДРОМ Фестивал на македонско вино и вода ќе биде настан кој за прв пат ќе се организира во општината.

На манифестацијата ВИНОДРОМ Фестивал на македонско вино и вода ќе биде понудена специфична и мошне интересна винска програма, во комбинација со добра македонска вода и соодветна пригодна културно-забавна содржина. На настанот е предвидено присуство на домашни производители на вино, со посебен акцент на традиционалните вински специјалитети од македонското поднебје.

Во рамки на Манифестацијата ВИНОДРОМ Фестивал на македонско вино и вода ќе биде одржан и соодветен музички хепенинг со учество на реномирани домашни музички изведувачи, со ангажирање на соодветна сцена, сценографија, бинска опрема, озвучување и осветлување.

**Зголемување на опфатот на активности во локалниот економски развој и издигнување на нивото и условите во областа на локалниот економски развој на територија на Општина Аеродром за 2023 година.**

**III. Временска рамка и користење на средства**

Средствата се однесуваат за период за тековната буџетска година.

Користењето на средствата ќе биде регулирано со потпишување на договор меѓу здружението на граѓани и Општина Аеродром.

**IV. Основни организациски критериуми**

Основни организациски критериуми кои треба да ги исполнуваат здруженијата и фондациите што учествуваат на овој повик се:

* Да се регистрирани според Законот за здруженија и фондации со седиште на територија на Општина Аеродром;
* Да се занимаваат со дејности од јавен интерес.

**V. Задолжителна документација за аплицирање**

* Електронски пополнета ***Пријава со предлог–проект за проектот за кој конкурира*** *(***ВИНОДРОМ Фестивал на македонско вино и вода**), потпишана од застапникот на здружението или фондацијата и заверена со печат на здружението на граѓани или фондацијата;
* Фотокопија од Статут и Решение за регистрација на здружението или фондацијата;
* Тековна состојба од Централниот регистар, не постара од шест месеци, како доказ за регистрирана дејност;
* Потврда за отворена и активна трансакциска сметка во банката;

**VI. Придружна документација:**

Здруженијата на граѓани или фондации имаат можност во прилог да ја достават и следнава придружна документација:

* Професионална биографија на стручните лица кои ќе бидат ангажирани во реализација на проектот;
* Мислења (референци) од партнери или донатори за реализација на претходни проекти;
* Писмена поддршка од други организации и/или институции за кои е планирано да земат учество во реализицијата на проектот.

Оценувањето на пристигнатите предлози за проекти, ќе ја врши Комисијата формирана од Градоначалникот на Општина Аеродром, врз основа на следните критериуми:

|  |  |
| --- | --- |
| **КРИТЕРИУМИ ЗА ОЦЕНУВАЊЕ** | **МАКСИМУМ**  **БОДОВИ** |
| **1. Организациска структура и ресурси** | **40** |
| 1.1. Капацитет на Организацијата во однос на човечки ресурси за спроведување на проектот (вработени, активни волонтери, хонорарно ангажирани лица) | 10 |
| 1.2. Стручност на лицата кои учествуваат во спроведување на проектот | 10 |
| 1.3. Искуство на Организацијата во спроведување на проекти од таков обем во соодветната област | 10 |
| 1.4. Просторна и техничка опременост на Организацијата за спроведување на проектот | 10 |
| **2. Квалитет на проектот** | **60** |
| 2.1. Колку општата цел на проектот ќе придонесе кон реализација на поставените цели, колку е јасна, остварлива и соодветно определена | 10 |
| 2.2. Усогласеност со целите, активностите, вредностите и принципите на Програмата и Стратегиите | 10 |
| 2.3. Понудени квалитетни и иновативни решенија за реализирање на проектните цели | 10 |
| 2.4. Детално разработени Програмски активности | 10 |
| 2.5. Оценка на оправданоста на трошоците на предложениот финансиски план (реалистичен буџет во однос на активностите и бројот на ангажирани лица, опис на трошоци по позиции и колку тие соодветствуваат со пазарните цени) | 10 |
| 2.6. Оценка за учеството на организацијата во предвидениот Проект со финансиски средства обезбедени од сопствени и други извори (за сопствено учество до 15%, апликантот добива максимум 10 бодови) | 10 |
| **Максимум вкупен број бодови** | **100** |

**VII. Рок и начин на доставување на пријавите**

Рокот за поднесување на пријавите е 5 (пет) работни денови, започнувајќи од 30.11.2023 година и трае заклучно со 06.12.2023 година до 15.30 часот. Огласот ќе биде објавен во еден печатен медиум и на веб-страницата на Општина Аеродром.

Пријавувањето на Јавниот повик се врши со доставување на пополнета Пријава која може да се подигне од просториите на Општината или да се симне од официјалната страница на Општината [www.aerodrom.gov.mk](http://www.aerodrom.gov.mk) во менито за огласи.

Пријавите со целокупната документација се доставуваат по пошта на адреса: **Општина Аеродром,** бул.„Јане Сандански“ 109Б, 1000 Скопје или во Архивата на Општина Аеродром со назнака: „Пријава за јавен оглас за реализација и финансирање на Манифестацијата **ВИНОДРОМ Фестивал на македонско вино и вода**“. Пријавите и документацијата се доставуваат во затворен плик со ознака **„Не отворај“.** Пликот не смее да содржи никаква ознака која би можела да го идентификува подносителот.

Пријавата се доставува во еден оригинален примерок, кој треба да биде потпишан и заверен од одговорното лице на кандидатот.

Пријавите доставени по e-mail или факс нема да бидат разгледувани.

Здруженијата на граѓани и фондации учеснички на јавниот повик ќе бидат известени за резултатите во рок од 3 дена од денот на донесување на Одлуката за распределба на средства од Буџетот на Општина Аеродром за 2023 година наменети за финансирање на програмски активности на здруженија на граѓани и фондации.

**НАПОМЕНА:**

**- Пријавите без комплетна приложена документација или по истекот на предвидениот рок нема да се Разгледуваат.**

**- Доставените прилози не се враќаат и остануваат во Архивата на Општината.**

***ОПШТИНА АЕРОДРОМ***